พิกัด อยู่ในส่วนของสนามฟุตบอล Flick

การเดินทาง (ของเรา) เข้ามาจากประตูข้าง ใกล้สนามกีฬาของมหาวิทยาลัยฯ ถึงแยกเลี้ยวซ้าย พ้นโค้งไปนิดทางซ้ายจะเห็นเป็นสนามบอล เลี้ยวซ้ายเข้าซอยข้างๆ อีกที จอดรถแล้วเดินเข้าไปได้เลย

เมนูที่สั่ง
-เซตบันไก่กรอบ ราคา 95 บาท พร้อมเครื่องดื่ม 1 แก้ว เลือกเป็นชาบ๊วย (ชื่ออะไรสักอย่างจำไม่ได้) สั่งอาหารและเครื่องดื่มที่เคาน์เตอร์ พร้อมชำระเงิน จากนั้นนั่งรอสักพักเครื่องดื่ม มาเสิร์ฟก่อน ชาบ๊วยไม่ผ่านอ่ะ รสชาติไม่บ๊วยเลย เหมือนรีเจนซี่ใส่น้ำเปล่ามากกว่า รสจืดๆ ไม่มีรสเปรี้ยวอย่างที่คิดไว้สักนิด ส่วนบันไก่กรอบใช้เวลาพอสมควร นำมาพร้อมถุงมือพลาสติก 1 ข้าง บันหนานุ่ม ผ่าครึ่งวางไก่ทอดกรอบอุ่นๆ ชิ้นหนาพอตัว ราดซอสมาพองาม ผักสดนิดๆ ด้วยความที่ชิ้นใหญ่ ยกขึ้นกัดเพลินไปหน่อย พริกที่โรยด้านบนเข้าจมูก แสบจนน้ำตาไหล เช็ดพริกไปกินไป เพลินซะไม่มี ????

ขับรถผ่านมาตั้งหลายหนไม่ยักกะรู้ว่าอยู่ตรงนี้ รอบนี้บังเอิญหันไปเห็นชื่อสนามพอดี ไม่งั้นก็ยังอดตามรอย Goldenboy พ่อทองบอย เจ้าถิ่นระแวกนี้อีกเช่นเคย

#งานดองรีวิว เมื่อวันที่ 3 สิงหาคม 59
#รีวิวที่ 1345